Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву ЈП Дирекција за грађевинско земљиште и путеве општине Владичин Хан, Светосавска бр. 1, Владичин Хан, за издавање локацијских услова, а на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре („Службени гласник РС“, број 22/2015), доноси

**З А К Љ У Ч А К**

**ОДБАЦУЈЕ СЕ** захтев ЈП Дирекција за грађевинско земљиште и путеве општине Владичин Хан, Светосавска бр. 1, Владичин Хан, за издавање локацијских услова за изградњу канализационе мреже у насељу Полом – Шаварика и Бојкинце, **због неиспуњења формалних услова за даље поступање по захтеву.**

**О б р а з л о ж е њ е**

ЈП Дирекција за грађевинско земљиште и путеве општине Владичин Хан, Светосавска бр. 1, Владичин Хан, поднела је дана 30.06.2015.године захтев за издавање локацијских услова за изградњу канализационе мреже у насељу Полом – Шаварика и Бојкинце. Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

**Идејно решење мора да садржи приказ и навођење свих података неопходних за утврђивање локацијских услова.**

У приложеној техничкој документацији се разликује траса планираног објекта унета у технички опис од трасе нанете на графичком прилогу, у смислу парцела преко којих траса пролази, те није могуће захтевати услове јавних предузећа док се не утврди меродавна траса.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа **не отклони** наведене недостатке, овај закључак остаје на снази, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре („Службени гласник РС“, број 22/2015), донела одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу општине Владичин Хан, у року од три дана од дана пријема истог. Приговор се предаје путем Одељења за урбанизам, имовинско-правне, комуналне и грађевинске послове Општинске управе Општине Владичин Хан.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под бројем 350-25/2015-04 дана 06.07.2015.године.**

Доставити:

1. ЈП Дирекција за грађевинско земљиште и путеве, В.Хан

2.Архиви

 **Обрадио, РУКОВОДИЛАЦ ОДЕЉЕЊА,**

 **Милош Јовановић, д.и.а. Љиљана Мујагић, д.п.п.**